দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
কুয়াংতুং
কুয়াংতুং (সরলীকৃত ) গণপ্রজাতন্ত্রী চীনের একটি প্রদেশ। প্রদেশটি দক্ষিণ চীন সাগরের উপকূলে অবস্থিত। ইংরেজি অক্ষরে একে Canton বা Kwangtung হিসেবে লেখা হত। ২০০৫ সালের জানুয়ারি মালে কুয়াংতুং প্রদেশ হনান ও সিছুয়ান প্রদেশকে পেছনে ফেলে চীনের সবচেয়ে জনবহুল প্রদেশে পরিণত হয়। এখানে প্রায় ৮ কোটি স্থায়ী বাসিন্দা আছে এবং প্রায় ৩ কোটি অভিবাসী আছে যারা বছরে ৬ মাসেরও বেশি সময় এখানে বাস করে। ২০১০ সালের আদমশুমারি অনুযায়ী এখানে ১০ কোটি ৪৩ লক্ষ লোকের বাস, যা চীনের মোট জনসংখ্যার ৭.৭৯ শতাংশ। প্রদেশের রাজধানী কুয়াংচৌ এবং অর্থনৈতিক কেন্দ্র শেনচেন চীনের সবচেয়ে জনবহুল ও গুরুত্বপূর্ণ শহরগুলির একটি।